CELEX: 32022R0490
Language: bg
Date: 2022-03-25 00:00:00
Title: Регламент за изпълнение (ЕС) 2022/490 на Комисията от 25 март 2022 година за изменение на Регламент за изпълнение (ЕС) 2018/2019 по отношение на някои растения за засаждане от видовете Juglans regia L., Nerium oleander L. и Robinia pseudoacacia L. с произход от Турция и за изменение на Регламент за изпълнение (ЕС) 2020/1213 по отношение на фитосанитарните мерки за въвеждането на тези растения за засаждане на територията на Съюза

28.3.2022   
               
               
                  BG
               
               
                  Официален вестник на Европейския съюз
               
               
                  L 100/10
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/490 НА КОМИСИЯТА
         от 25 март 2022 година
         за изменение на Регламент за изпълнение (ЕС) 2018/2019 по отношение на някои растения за засаждане от видовете Juglans regia L., Nerium oleander L. и Robinia pseudoacacia L. с произход от Турция и за изменение на Регламент за изпълнение (ЕС) 2020/1213 по отношение на фитосанитарните мерки за въвеждането на тези растения за засаждане на територията на Съюза
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 42, параграф 4, трета алинея от него,
         като има предвид, че:
         
                     (1)
                  
                  
                     Въз основа на предварителна оценка, с Регламент за изпълнение (ЕС) 2018/2019 (2) на Комисията е изготвен списък на високорисковите растения, растителни продукти и други обекти.
                  
               
                     (2)
                  
                  
                     С Регламент за изпълнение (ЕС) 2018/2018 на Комисията (3) се установяват конкретни правила относно процедурата за извършване на оценката на риска, посочена в член 42, параграф 4 от Регламент (ЕС) 2016/2031, по отношение на високорискови растения, растителни продукти и други обекти.
                  
               
                     (3)
                  
                  
                     След предварителна оценка един вид и 34 рода растения за засаждане с произход от всички трети държави бяха включени в приложението към Регламент за изпълнение (ЕС) 2018/2019 като високорискови растения. Сред тях фигурират родовете Juglans L., Nerium L. и Robinia L.
                  
               
                     (4)
                  
                  
                     Съгласно Регламент (ЕС) 2016/2031 ако въз основа на оценка на риска се стигне до заключението, че растение, растителен продукт или друг обект с произход от дадена трета държава, група от трети държави или конкретна област в третата държава поражда неприемлив риск от вредители и този риск не може да бъде намален до приемливо равнище чрез прилагането на определени мерки, Комисията заличава това растение, растителен продукт или друг обект от списъка, установен с приложението към Регламент за изпълнение (ЕС) 2018/2019, и го добавя в списъка, посочен в член 41, параграф 2 от Регламент (ЕС) 2016/2031.
                  
               
                     (5)
                  
                  
                     Този списък е предвиден в Регламент за изпълнение (ЕС) 2020/1213 на Комисията (4).
                  
               
                     (6)
                  
                  
                     На 9 август 2019 г. Турция подаде до Комисията искане за износ за Съюза на двегодишни присадени растения за засаждане от вида Juglans regia L., които са невкоренени, без листа и с максимален диаметър 2 cm в основата на стъблото. Искането беше придружено от съответното техническо досие.
                  
               
                     (7)
                  
                  
                     На 19 май 2021 г. Европейският орган за безопасност на храните („Органът“) прие научно становище относно оценката на риска от стоката за растенията за засаждане от вида Juglans regia L. с произход от Турция (5). Органът определи Anoplophora chinensis, Euzophera semifuneralis, Garella musculana, Lasiodiplodia pseudotheobromae и Lopholeucaspis japonica като вредители от значение за посочените растения за засаждане, направи оценка на мерките за намаляване на риска, описани в досието за тези вредители, и оцени вероятността растенията да са свободни от тези вредители.
                  
               
                     (8)
                  
                  
                     На 27 ноември 2019 г. Турция подаде до Комисията искане за износ за Съюза на растения за засаждане на възраст между една и четири години, с растежна среда, от вида Nerium oleander L. Искането беше придружено от съответното техническо досие.
                  
               
                     (9)
                  
                  
                     На 25 март 2021 г. Органът прие научно становище относно оценката на риска от стоката за растенията за засаждане от рода Nerium oleander L. с произход от Турция (6). Органът определи Phenacoccus solenopsis като вредител от значение за посочените растения за засаждане, направи оценка на мерките за намаляване на риска, описани в досието за този вредител, и оцени вероятността растенията да са свободни от този вредител.
                  
               
                     (10)
                  
                  
                     На 27 ноември 2019 г. Турция подаде до Комисията искане за износ за Съюза на невкоренени растения за засаждане и растения в растежна среда, на възраст между три и седем години, от вида Robinia pseudoacacia L. Искането беше придружено от съответното техническо досие.
                  
               
                     (11)
                  
                  
                     На 25 март 2021 г. Органът публикува научно становище относно оценката на риска от стоката за растенията от рода Robinia pseudoacacia L. с произход от Турция (7). Органът определи Anoplophora chinensis, Lopholeucapsis japonica и Pochazia shantungensis като вредител от значение за посочените растения за засаждане, направи оценка на мерките за намаляване на риска, описани в досието за тези вредители, и оцени вероятността растенията да са свободни от тези вредители.
                  
               
                     (12)
                  
                  
                     Въз основа на тези становища следва да бъдат приети мерките, необходими за намаляване на риска от посочените вредители под формата на фитосанитарни изисквания във връзка с вноса, за да се гарантира, че фитосанитарният риск от въвеждането на посочените растения в Съюза е намален до приемливо равнище.
                  
               
                     (13)
                  
                  
                     Поради това следните растения следва да бъдат заличени от приложението към Регламент за изпълнение (ЕС) 2018/2019: растения за засаждане от вида Juglans regia L. с произход от Турция, които са на възраст до две години, невкоренени, без листа и с максимален диаметър 2 cm в основата на стъблото; растения за засаждане от вида Nerium oleander L. с произход от Турция, които са на възраст до четири години и растения за засаждане от вида Robinia pseudoacacia L. с произход от Турция, които са на възраст до седем години и с максимален диаметър 25 cm. Тези растения за засаждане следва да бъдат добавени в приложението към Регламент за изпълнение (ЕС) 2020/1213 и, ако е приложимо, пак там следва да бъдат установени необходимите фитосанитарни мерки за внос.
                  
               
                     (14)
                  
                  
                     Предвид неяснотите, които Органът установи в тези досиета, прилагането на мерките, предложени от Турция в досиетата, само по себе си не може да намали до приемливо равнище риска от въвеждане на посочените растения в Съюза. С цел да се намали фитосанитарният риск до такова равнище, в допълнение към мерките, които Турция вече е предложила в досиетата, следва да се изисква тези растения да са отглеждани в свободни от вредители производствени обекти.
                  
               
                     (15)
                  
                  
                     
                        Anoplophora chinensis и Lopholeucaspis japonica са включени в списъка на карантинните вредители от значение за Съюза в приложение II към Регламент за изпълнение (ЕС) 2019/2072 на Комисията (8). Euzophera semifuneralis, Garella musculana, Lasiodiplodia pseudotheobromae, Phenacoccus solenopsis и Pochazia shantungensis все още не са включени в този списък, но е възможно след провеждането на цялостна оценка на риска да отговарят на условията за включване.
                  
               
                     (16)
                  
                  
                     В съответствие с член 42, параграф 5 от Регламент (ЕС) 2016/2031 оценката на риска ще бъде извършена в рамките на разумен срок. Предвид търсенето на внос обаче е необходимо и целесъобразно да бъдат приложени временни фитосанитарни мерки по отношение на Euzophera semifuneralis, Garella musculana, Lasiodiplodia pseudotheobromae, Phenacoccus solenopsis и Pochazia shantungensis до извършването на пълна оценка на риска.
                  
               
                     (17)
                  
                  
                     С цел да бъдат спазени задълженията, произтичащи от Споразумението на Световната търговска организация за санитарните и фитосанитарните мерки (9), вносът на тези стоки в Съюза следва да започне във възможно най-кратък срок. Поради това настоящият регламент следва да влезе в сила на третия ден след деня на публикуването му в Официален вестник на Европейския съюз.
                  
               
                     (18)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Регламент за изпълнение (ЕС) 2018/2019
            Приложението към Регламент за изпълнение (ЕС) 2018/2019 се изменя в съответствие с приложение I към настоящия регламент.
         
         
            Член 2
            Изменение на Регламент за изпълнение (ЕС) 2020/1213
            Приложението към Регламент за изпълнение (ЕС) 2020/1213 се изменя в съответствие с приложение II към настоящия регламент.
         
         
            Член 3
            Влизане в сила
            Настоящият регламент влиза в сила на третия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 25 март 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 317, 23.11.2016 г., стр. 4.
         
            (2)  Регламент за изпълнение (ЕС) 2018/2019 на Комисията от 18 декември 2018 г. за изготвяне на временен списък на високорискови растения, растителни продукти или други обекти по смисъла на член 42 от Регламент (ЕС) 2016/2031, както и списък на растения, за чието въвеждане в Съюза не се изискват фитосанитарни сертификати по смисъла на член 73 от посочения Регламент (ОВ L 323, 19.12.2018 г., стр. 10).
         
            (3)  Регламент за изпълнение (ЕС) 2018/2018 на Комисията от 18 декември 2018 г. за установяване на конкретни правила относно процедурата за извършване на оценката на риска на високорискови растения, растителни продукти и други обекти по смисъла на член 42, параграф 1 от Регламент (ЕС) 2016/2031 на Европейския парламент и на Съвета (ОВ L 323, 19.12.2018 г., стр. 7).
         
            (4)  Регламент за изпълнение (ЕС) 2020/1213 на Комисията от 21 август 2020 г. относно фитосанитарните мерки за въвеждането в Съюза на определени растения, растителни продукти и други обекти, които са заличени от приложението към Регламент за изпълнение (ЕС) 2018/2019 (ОВ L 275, 24.8.2020 г., стр. 5).
         
            (5)  Група на ЕОБХ по растително здраве, Научно становище относно оценката на риска от стоката за растенията от вида Juglans regia с произход от Турция. EFSA Journal (Бюлетин на ЕОБХ 2021;19(6):6665, 99 стр. https://doi.org/10.2903/j.efsa.2021.6665.
         
            (6)  Група на ЕОБХ по растително здраве, Научно становище относно оценката на риска от стоката за растенията от вида Nerium oleander с произход от Турция. EFSA Journal (Бюлетин на ЕОБХ) 2021;19(5):6569, 34 стр. https://doi.org/10.2903/j.efsa.2021.6569.
         
            (7)  Група на ЕОБХ по растително здраве, Научно становище относно оценката на риска от стоката за растенията от вида Robinia pseudoacacia с произход от Турция. EFSA Journal (Бюлетин на ЕОБХ 2021;19(5):6568, 54 стр. https://doi.org/10.2903/j.efsa.2021.6568.
         
            (8)  Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) № 690/2008 на Комисията и за изменение на Регламент за изпълнение (ЕС) 2018/2019 на Комисията. (ОВ L 319, 10.12.2019 г., стр. 1).
         
            (9)  Споразумение на Световната търговска организация за санитарните и фитосанитарните мерки (прието на 15 април 1994 г., влязло в сила на 1 януари 1995 г.), 1867 UNTS 493 (Споразумение СФС).
      
      
         
            ПРИЛОЖЕНИЕ I
            В приложението към Регламент за изпълнение (ЕС) 2018/2019, в точка 1 от таблицата втората колона „Описание“ се изменя, както следва:
            
                        (1)
                     
                     
                        вписването за „Juglans L.“ се заменя със следното:
                        „Juglans L., с изключение на растения за засаждане от вида Juglans regia L. на възраст до две години, които са невкоренени, без листа и с максимален диаметър 2 cm в основата на стъблото, с произход от Турция“;
                     
                  
                        (2)
                     
                     
                        вписването за „Nerium L.“ се заменя със следното:
                        „Nerium L., с изключение на растения за засаждане от вида Nerium oleander L. на възраст до четири години, с произход от Турция“;
                     
                  
                        (3)
                     
                     
                        вписването „Robinia L., различни от невкоренени присадени растения за засаждане във вегетативен покой, с максимален диаметър 2,5 cm, от вида Robinia pseudoacacia L., с произход от Израел“ се заменя със следното:
                        „Robinia L.“, с изключение на невкоренени присадени растения за засаждане във вегетативен покой, с максимален диаметър 2,5 cm, от вида Robinia pseudoacacia L., с произход от Израел и с изключение на растения за засаждане на възраст до седем години от вида Robinia pseudoacacia L. с максимален диаметър 25 cm, с произход от Турция“.
                     
                  
      
      
         
            ПРИЛОЖЕНИЕ II
            Приложението към Регламент за изпълнение (ЕС) 2020/1213 се изменя, както следва:
            
                        (1)
                     
                     
                        след вписването „невкоренени резници от растения за засаждане от вида Jasminum polyanthum Franchet“ се вмъкват следните вписвания:
                        
                                    Растения, растителни продукти или други обекти
                                 
                                 
                                    Код по КН
                                 
                                 
                                    Трети държави на произход
                                 
                                 
                                    Мерки
                                 
                              
                                    „Растения за засаждане от вида Juglans regia L. на възраст до две години, които са невкоренени, без листа и с максимален диаметър 2 cm в основата на стъблото.
                                 
                                 
                                    ex 0602 20 20 
                                 
                                 
                                    Турция
                                 
                                 
                                    
                                                а)
                                             
                                             
                                                Официална декларация, че:
                                                
                                                            (i)
                                                         
                                                         
                                                            растенията са свободни от Euzophera semifuneralis, Garella musculana и Lasiodiplodia pseudotheobromae;
                                                         
                                                      
                                                            (ii)
                                                         
                                                         
                                                            по време на официални проверки, провеждани в подходящо време, е установено, че от началото на пълния производствен цикъл на растенията обектът е свободен от Euzophera semifuneralis, Garella musculana и Lasiodiplodia pseudotheobromae;
                                                         
                                                      
                                                            (iii)
                                                         
                                                         
                                                            въведенa е система, гарантираща, че преди въвеждането им в производствения обект инструментите за присаждане и резитба са дезинфекцирани, така че да бъдат свободни от Lasiodiplodia pseudotheobromae, а присадените или подрязани растения са подложени на подходящо третиране с цел да се предотврати навлизането на Lasiodiplodia pseudotheobromae чрез резниците; както и
                                                         
                                                      
                                                            (iv)
                                                         
                                                         
                                                            непосредствено преди износа пратки от тези растения са преминали официална проверка за наличие на Euzophera semifuneralis и Garella musculana, по-специално в стъблата и в клоните на растенията, като размерът на пробата за проверка е бил такъв, че да позволява откриването на най-малко 1 % степен на нападение при гаранционна вероятност 99 %, и официална проверка за наличие на Lasiodiplodia pseudotheobromae, включително посредством вземане на проби на случаен принцип и изследване на симптоматичните растения.
                                                         
                                                      
                                          
                                                б)
                                             
                                             
                                                В раздел „Допълнителна декларация“ фитосанитарните сертификати за посочените растения съдържат:
                                                
                                                            (i)
                                                         
                                                         
                                                            следната декларация: „Пратката съответства на разпоредбите на Регламент за изпълнение (ЕС) 2020/1213;“
                                                         
                                                      
                                                            (ii)
                                                         
                                                         
                                                            уточнение относно регистрираните производствени обекти.“
                                                         
                                                      
                                          
                              
                                    „Растения за засаждане от вида Nerium oleander L. на възраст до четири години.
                                 
                                 
                                    ex 0602 90 45 
                                    ex 0602 90 46 
                                    ex 0602 90 47 
                                    ex 0602 90 70 
                                    ex 0602 90 91 
                                 
                                 
                                    Турция
                                 
                                 
                                    
                                                а)
                                             
                                             
                                                Официална декларация, че:
                                                
                                                            (i)
                                                         
                                                         
                                                            растенията са свободни от Phenacoccus solenopsis;
                                                         
                                                      
                                                            (ii)
                                                         
                                                         
                                                            по време на официални проверки, провеждани в подходящо време, е установено, че от началото на производствения цикъл на растенията обектът е свободен от Phenacoccus solenopsis; както и
                                                         
                                                      
                                                            (iii)
                                                         
                                                         
                                                            непосредствено преди износа пратки от тези растения са преминали официална проверка за наличие на Phenacoccus solenopsis, като размерът на пробата за проверка е бил такъв, че да позволява откриването на най-малко 1 % степен на нападение при гаранционна вероятност 99 %;
                                                         
                                                      
                                          
                                                б)
                                             
                                             
                                                В раздел „Допълнителна декларация“ фитосанитарните сертификати за посочените растения съдържат:
                                                
                                                            (i)
                                                         
                                                         
                                                            следната декларация: „Пратката съответства на разпоредбите на Регламент за изпълнение (ЕС) 2020/1213;“
                                                         
                                                      
                                                            (ii)
                                                         
                                                         
                                                            уточнение относно регистрираните производствени обекти.“
                                                         
                                                      
                                          
                              
                  
                        (2)
                     
                     
                        след вписването „Невкоренени присадени растения за засаждане във вегетативен покой, с максимален диаметър 2,5 cm, от вида Robinia pseudoacacia“ се добавя следното вписване:
                        
                                    Растения, растителни продукти или други обекти
                                 
                                 
                                    Код по КН
                                 
                                 
                                    Трети държави на произход
                                 
                                 
                                    Мерки
                                 
                              
                                    „Растения за засаждане от вида Robinia pseudoacacia L., на възраст до седем години, с максимален диаметър 25 cm.
                                 
                                 
                                    ex 0602 90 41 
                                    ex 0602 90 45 
                                    ex 0602 90 46 
                                    ex 0602 90 48 
                                 
                                 
                                    Турция
                                 
                                 
                                    
                                                а)
                                             
                                             
                                                Официална декларация, че:
                                                
                                                            (i)
                                                         
                                                         
                                                            растенията са свободни от Pochazia shantungensis;
                                                         
                                                      
                                                            (ii)
                                                         
                                                         
                                                            по време на официални проверки, провеждани в подходящо време, е установено, че от началото на производствения цикъл на растенията обектът е свободен от Pochazia shantungensis; както и
                                                         
                                                      
                                                            (iii)
                                                         
                                                         
                                                            непосредствено преди износа пратки от тези растения са преминали официална проверка за наличие на Pochazia shantungensis като размерът на пробата за проверка е бил такъв, че да позволява откриването на най-малко 1 % степен на нападение при гаранционна вероятност 99 % за всеки вредител;
                                                         
                                                      
                                          
                                                б)
                                             
                                             
                                                В раздел „Допълнителна декларация“ фитосанитарните сертификати за посочените растения съдържат:
                                                
                                                            (i)
                                                         
                                                         
                                                            следната декларация: „Пратката съответства на разпоредбите на Регламент за изпълнение (ЕС) 2020/1213;“
                                                         
                                                      
                                                            (ii)
                                                         
                                                         
                                                            уточнение относно регистрираните производствени обекти.“